
	Առաջարկի ամփոփ հիմնավորումը
Հողի և ջրի կոմիտեի ստեղծման ինստիտուցիոնալ արժեքը կարող է լիարժեք դրսևորվել միայն այն դեպքում, երբ նոր մարմինը դառնա ջրի քանակական կառավարման վերջնական պատասխանատուն։ Ջրային համակարգերի կառավարումն առանց ջրային ռեսուրսի բաշխման իրավասության, իսկ հողերի կառավարումն առանց ստորերկրյա ջրերի ու ոռոգման պաշարի վերահսկելի կապի, պահպանում են գործող մասնատվածության հիմնական պատճառները։
Առաջարկվող մոդելը չի կենտրոնացնում բոլոր լիազորությունները մեկ մարմնում։ Այն կենտրոնացնում է միայն իրարից անբաժանելի քանակական շղթան՝ չափում, հաշվեկշիռ, պլանավորում, բաշխում, թույլտվություն և հաշվառում։ Միաժամանակ ՇՄ նախարարությունում պահպանվում են բնապահպանական կանոնները և պարտադիր եզրակացությունը, տեսչական մարմնում՝ անկախ հարկադրանքը, իսկ դատարանում՝ վարչական ակտի լիարժեք վերահսկողությունը։ Այդ հավասարակշռությունն է թույլ տալիս ջրօգտագործման թույլտվությունների փոխանցումը ներկայացնել ոչ թե որպես բնապահպանական լիազորության թուլացում, այլ որպես ավելի հստակ պատասխանատվությամբ և ավելի ուժեղ հակակշիռներով կառավարման բարեփոխում։
Նոր Հողի և ջրի կոմիտեի ստեղծումը եզակի հնարավորություն է ոչ թե միայն մարմնի անվանումը և ենթակայությունը փոխելու, այլ Հայաստանի ջրային կառավարման տասնամյակներով մասնատված կառուցվածքը վերաձևելու համար։ Եթե Կոմիտեն ստանա միայն ջրային համակարգերն ու հողային որոշ գործառույթներ, ապա այն կշարունակի գործել առանց ջրի պաշարի, թույլտվության և քանակական մոնիթորինգի նկատմամբ ամբողջական պատասխանատվության։ Այդ դեպքում վերակազմակերպումը չի հասնի իր անվան մեջ պարունակվող ինտեգրման նպատակին։
Լիազոր մարմնի կարգավիճակը և թույլտվությունների փոխանցումը իրավաչափ են, քանի որ Ջրային օրենսգիրքը լիազոր մարմնին սահմանում է գործառութային, ոչ թե նախարարական պատկանելիությամբ։ Դրանց լեգիտիմությունն ապահովվում է օրենքով հստակ մանդատով, կառուցվածքային անաչառությամբ, պարտադիր բնապահպանական եզրակացությամբ, բաց տվյալներով, անկախ տեսչությամբ և դատական վերահսկողությամբ։
Վերջնական բանաձև. Չի առաջարկվում ամբողջ ջրային ոլորտը հանել Շրջակա միջավայրի նախարարությունից և տալ մեկ գերկենտրոնացված մարմնի։ Առաջարկվում է ավարտել այսօր կիսատ մնացած ինստիտուցիոնալ շղթան՝ ջրի քանակը չափող, օգտագործելի պաշարը հաշվարկող, այդ պաշարը բաշխող և օգտագործման իրավունքը տրամադրող գործառույթները միավորելով մեկ հաշվետու համակարգում, իսկ այդ համակարգից անկախ պահելով բնապահպանական չափորոշիչները, ջրի էկոլոգիական վիճակի գնահատումը և հարկադրական վերահսկողությունը։

	Ակնկալվող կառավարչական արդյունքները
մեկ լիազոր մարմնի մակարդակում տեսանելի կլինեն ջրային պաշարը, տրված իրավունքները, փաստացի ջրառը, ջրամբարների ու համակարգերի հնարավորությունները և հողային պահանջարկը;
կնվազի թույլտվության և իրական ջրամատակարարման միջև հակասությունը, քանի որ նույն պատասխանատվության շղթան կգնահատի իրավունքն ու իրականացման հնարավորությունը;
կստեղծվի ստորերկրյա ջրերի, հողերի մելիորատիվ վիճակի, դրենաժի և գյուղատնտեսական պահանջարկի միասնական պլանավորում;
սակավաջրության ու երաշտի ժամանակ թույլտվությունները հնարավոր կլինի վերանայել օպերատիվ և նույն չափանիշներով՝ ըստ բոլոր ավազանների;
պետական ջրային կադաստրը կդառնա ոչ միայն արխիվ, այլ թույլտվության, հաշվիչի և մոնիթորինգի տվյալները կապող կառավարման գործիք;
ՇՄ նախարարությունը կկենտրոնանա բնապահպանական քաղաքականության, չափորոշիչների և էկոլոգիական արդյունքի վրա՝ անհատական զանգվածային վարչարարության փոխարեն;
Կառավարությունը կստանա մեկ պատասխանատու մարմին ջրի քանակական կառավարման վերջնական արդյունքի համար՝ պահպանելով արտաքին հակակշիռները։
Առաջարկվում է նախագծի հեղինակին մշակել Ջրային օրենսգրքի համակցված փոփոխությունների փաթեթ, որով՝
Հողի և ջրի կոմիտեն ուղղակիորեն կճանաչվի ջրային ռեսուրսների քանակական կառավարման, ջրօգտագործման իրավունքի տրամադրման, պետական ջրային կադաստրի և ջրային համակարգերի պետական կառավարման լիազոր մարմին;
Օրենսգրքի 10-րդ հոդվածի համապատասխան լիազորությունները, 11-րդ հոդվածով ջրավազանային մարմինները, 19.2-րդ հոդվածով կադաստրը և 30–33-րդ հոդվածներով թույլտվական վարչարարությունը կհասցեագրվեն Կոմիտեին;
ՇՄ նախարարության համար կսահմանվի պարտադիր բնապահպանական եզրակացության իրավասություն և դրա նյութական չափանիշները;
օրենքով կամ Կոմիտեի կանոնադրությամբ կապահովվի թույլտվական վարչության անկախությունը համակարգերի կառավարման ու օպերատորական բլոկից;
կսահմանվեն գործող թույլտվությունների, ընթացիկ վարույթների, կադաստրի, դատական գործերի, աշխատակազմի և տեղեկատվական համակարգերի անընդհատ իրավահաջորդության դրույթներ;
քանակական մոնիթորինգի տվյալների տրամադրումը, հրապարակումը և թույլտվական որոշումներում կիրառումը կդառնան պարտադիր ու հետագծելի։

	Այս մոդելում Կոմիտեն իրավասու է որոշել, թե բնապահպանական պարտադիր սահմանների ներսում որքան ջուր կարող է բաշխվել, բայց իրավասու չէ միակողմանի թուլացնել այդ սահմանները։ Տեսչական մարմինը շարունակում է անկախ ստուգել թույլտվության պայմանների և բնապահպանական պահանջների կատարումը, կիրառել հարկադրանքի միջոցներ և պատասխանատվության ենթարկել խախտողին։ Այսպիսով թույլտվություն տվողը, բնապահպանական չափանիշ սահմանողը և պատժամիջոց կիրառողը միմյանցից տարանջատված են։ Թույլտվությունների լիազորության փոխանցումը արդյունավետ չի լինի, եթե Կոմիտեն շարունակի չունենալ պաշարի վերաբերյալ օպերատիվ, ամբողջական և պատասխանատվությամբ ամրացված տվյալներ։ Հետևաբար «Հիդրոօդերևութաբանության և մոնիթորինգի կենտրոն» ՊՈԱԿ-ի մակերևութային ջրերի հոսքի, մակարդակի և ջրային հաշվեկշռի, ինչպես նաև ստորերկրյա ջրերի մակարդակի, ճնշման, ծախսի և հիդրոերկրաբանական գնահատման գործառույթները պետք է ներառվեն Կոմիտեի քանակական կառավարման շղթայում։ Սակայն առաջարկվում է փուլային, ոչ մեխանիկական փոխանցում։ Սկզբնական փուլում Կոմիտեն պետք է դառնա քանակական ջրային ծառայությունների պարտադիր պետական պատվիրատուն և տվյալների իրավական օգտագործման պատասխանատուն, իսկ ՊՈԱԿ-ը պահպանի դիտարկումների ու կանխատեսումների գիտամեթոդական անկախությունը։ Պետք է ապահովվեն իրական ժամանակի տվյալահոսք, հում տվյալների հրապարակում, արտաքին որակի աուդիտ և օդերևութաբանություն–հիդրոլոգիա միասնական գիտական շղթայի անխափանություն։ Կառուցվածքային առանձնացման հարցը կարող է լուծվել միայն առանձին ազդեցության գնահատումից հետո։

	Վարչությունը պետք է ներառի հայտերի և վարչական վարույթի, քանակական գնահատման ու ջրային հաշվեկշռի, թույլտվության պայմանների տեխնիկական նորմավորման, իրավական ապահովման և բողոքների, ինչպես նաև թույլտվությունների ռեգիստրի գործառույթներ։ Ջրավազանային տարածքային ստորաբաժանումները իրականացնում են տեղազննումը, ջրային մարմնի փաստացի վիճակի գնահատումը, գործող ջրօգտագործումների ճշտումը և համայնքային հաղորդակցությունը։ Բարձր ռիսկի գործերով որոշումը պետք է կայացնի կոլեգիալ հանձնաժողովը՝ բացառելով շահագրգիռ օպերատորական ստորաբաժանման մասնակցությունը։ Յուրաքանչյուր թույլտվության վարչական գործում պետք է առկա լինի առնվազն հինգ առանձին, ստորագրված և ստուգելի հիմք․ իրավական ընդունելիության եզրակացություն, ավազանային փաստացի վիճակի եզրակացություն, քանակական հիդրոլոգիական կամ հիդրոերկրաբանական հաշվարկ, ՇՄ նախարարության պարտադիր բնապահպանական եզրակացություն և թույլտվության պայմանների տեխնիկական նախագիծ։ Վերջնական ակտը պետք է ցույց տա, թե ինչ տվյալների հիման վրա է որոշվել թույլատրելի քանակը և ինչու է այն չի վնասում ազգային ջրային պաշարին, էկոլոգիական հոսքին ու գործող իրավունքներին։
Թույլտվությունը պետք է պարունակի չափելի պայմաններ՝ առավելագույն ակնթարթային ու տարեկան ջրառ, սեզոնային ռեժիմ, հաշվառման սարքի տեղադրման և տվյալների փոխանցման պահանջ, սակավաջրության ժամանակ սահմանափակման հերթականություն, ինքնամոնիթորինգ, ջրահեռացման պայմաններ և թույլտվության պարտադիր վերանայման շեմեր։ Ընդհանուր բնույթի պայմանները չեն ապահովում ոչ կիրառելիություն, ոչ վերահսկելիություն։ Առաջարկը չի ենթադրում ջրի բնապահպանական բաղադրիչի դուրսբերում ՇՄ նախարարությունից։ Նախարարությունում պետք է պահպանվեն ջրային ու բնապահպանական քաղաքականության, ջրի քիմիական և կենսաբանական որակի, ջրային մարմինների էկոլոգիական կարգավիճակի, էկոլոգիական նվազագույն հոսքի մեթոդաբանության, պահպանվող տարածքների, աղտոտման կանխարգելման և ՇՄԱԳ-ի գործառույթները։ Այդ իրավասությունների հիման վրա նախարարությունը յուրաքանչյուր կիրառելի թույլտվական գործով տալիս է պարտադիր բնապահպանական եզրակացություն։

Բարձրացված հարցերը  կքննարկվեն օրենքների նախագծերի ընդունումից հետո  ենթաօրենսդրական իրավական ակտերի մշակման փուլում։
Անհրաժեշտության դեպքում կմշակվեն նոր օրենսդրական ակտեր։

	Ջրօգտագործման թույլտվությունը հանրային ջրային պաշարի բաշխման անհատական վարչական ակտ է։ Այն սահմանում է, թե ով, որ ջրային մարմնից, ինչ քանակով, ինչ ռեժիմով, ինչ նպատակով և ինչ ժամկետով կարող է ջուր վերցնել կամ օգտագործել։ Ուստի թույլտվություն տվող մարմինը պետք է ունենա ոչ միայն բնապահպանական սահմանափակումների մասին տեղեկություն, այլև ուղղակի պատասխանատվություն օգտագործելի պաշարի հաշվարկի, ավազանային ջրային հաշվեկշռի, գործող իրավունքների, սեզոնային պահանջարկի, ջրամբարների ռեժիմների և փաստացի բաշխման հնարավորության համար։ Թույլտվության գործառույթը Շրջակա միջավայրի նախարարությունից Կոմիտե տեղափոխելը իրավաչափ է, քանի որ Ջրային օրենսգիրքը ջրային ռեսուրսների կառավարման և պահպանության մարմինը սահմանում է որպես Կառավարության կողմից լիազորված մարմին և չի պահանջում, որ այն անպայման լինի նախարարություն։ Փոխանցման լեգիտիմությունը պետք է ապահովվի օրենքի ուղղակի փոփոխությամբ, այլ ոչ միայն Կոմիտեի կանոնադրությամբ։ Օրենսգրքում պետք է միանշանակ սահմանվեն նոր լիազոր մարմինը, դրա իրավասության նյութական սահմանները, ՇՄ նախարարության պարտադիր եզրակացությունը, տեսչական մարմնի անկախությունը և բողոքարկման ընթացակարգը։ Կոմիտեի ներսում առաջարկվում է ստեղծել Ջրօգտագործման իրավունքների և թույլտվությունների վարչություն՝ որպես հիմնական մասնագիտական և վարչական վարույթ իրականացնող ստորաբաժանում։ Այն պետք է կազմակերպականորեն առանձնացված լինի ջրային համակարգերի կառավարման, ներդրումային ծրագրերի, օպերատորների և ՋՕԸ-ների գործունեությունը համակարգող ստորաբաժանումներից։ Թույլտվության տրամադրումը չի կարող ենթարկվել ջրի մատակարարման պլանի կատարողական կամ ֆինանսական շահին։

	Առաջարկի էությունը
Առաջարկվում է նախագծային փաթեթը վերանայել և ընդլայնել՝ Կառավարությանը ենթակա Հողի և ջրի կոմիտեին վերապահելով ոչ միայն գործող Ջրային կոմիտեի՝ ջրային համակարգերի կառավարման և Էկոնոմիկայի նախարարության՝ գյուղատնտեսական հողերի համապատասխան գործառույթները, այլև Շրջակա միջավայրի նախարարության Ջրային ռեսուրսների կառավարման վարչության այն լիազորությունները, որոնք իրենց բովանդակությամբ վերաբերում են ջրային ռեսուրսի քանակական հաշվառմանը, պլանավորմանը, բաշխմանը և օգտագործման իրավունքի վարչարարությանը։ Փոխանցումը պետք է ներառի ջրավազանային կառավարումը, մակերևութային ու ստորերկրյա ջրառի սահմանային մեծությունների որոշումը, ջրօգտագործման թույլտվությունների տրամադրումը և վերանայումը, ջրառի հաշվառումը, պետական ջրային կադաստրի վարումը, քանակական ռիսկերի գնահատումը և ջրային կլիմայական հարմարվողականության կատարողական գործառույթները։ Հրապարակված նախագիծը Հողի և ջրի կոմիտեին տալիս է Կառավարությանը ենթակա մարմնի կարգավիճակ և ընդլայնում է դրա անվանումը, սակայն Ջրային օրենսգրքի առաջարկվող փոփոխությունը վերաբերում է միայն ջրային համակարգերի կառավարման մարմնի անվան ու ենթակայության ճշգրտմանը։ Այն չի փոփոխում Օրենսգրքի 10-րդ հոդվածով նախատեսված ջրային ռեսուրսների կառավարման և պահպանության մարմնի լիազորությունների հասցեատիրոջը։ Հետևաբար նոր մարմինը պատասխանատու է լինելու ջրային համակարգերի, ոռոգման, հողի և մելիորացիայի արդյունքների համար, բայց չի ունենալու ջրային պաշարի բաշխման ամենաուղղակի իրավական գործիքը՝ ջրօգտագործման թույլտվությունը։
Այսպիսի կառուցվածքը ստեղծում է իրավասություն–պատասխանատվություն անհամաչափություն։ Մի մարմինը չափում կամ պատվիրում է ջրի քանակական տվյալները, երկրորդը գնահատում ու թույլատրում է ջրառը, երրորդը կառավարում է ջրամբարներն ու ջրանցքները, իսկ հողային պահանջարկի մի մասը ձևավորվում է չորրորդ համակարգում։ Որևէ մարմին ամբողջությամբ պատասխանատու չէ սխալ հաշվարկված պաշարի, չափազանցված թույլտվությունների, փաստացի մատակարարման անհնարինության և հողային հետևանքների միասնական արդյունքի համար։
Նախագծի բովանդակային չափանիշը. Եթե մարմինը կոչվում է «Հողի և ջրի կոմիտե», ապա այն պետք է կառավարի ոչ միայն ջուրը տեղափոխող կառույցը, այլև այդ կառույցով բաշխվող բնական ռեսուրսի քանակական իրավունքը։ Հակառակ դեպքում «ջուր» բաղադրիչը մնում է առավելապես ենթակառուցվածքային, ոչ թե ռեսուրսային։

	Առաջարկի էությունը
Առաջարկվում է նախագծային փաթեթը վերանայել և ընդլայնել՝ Կառավարությանը ենթակա Հողի և ջրի կոմիտեին վերապահելով ոչ միայն գործող Ջրային կոմիտեի՝ ջրային համակարգերի կառավարման և Էկոնոմիկայի նախարարության՝ գյուղատնտեսական հողերի համապատասխան գործառույթները, այլև Շրջակա միջավայրի նախարարության Ջրային ռեսուրսների կառավարման վարչության այն լիազորությունները, որոնք իրենց բովանդակությամբ վերաբերում են ջրային ռեսուրսի քանակական հաշվառմանը, պլանավորմանը, բաշխմանը և օգտագործման իրավունքի վարչարարությանը։ Փոխանցումը պետք է ներառի ջրավազանային կառավարումը, մակերևութային ու ստորերկրյա ջրառի սահմանային մեծությունների որոշումը, ջրօգտագործման թույլտվությունների տրամադրումը և վերանայումը, ջրառի հաշվառումը, պետական ջրային կադաստրի վարումը, քանակական ռիսկերի գնահատումը և ջրային կլիմայական հարմարվողականության կատարողական գործառույթները։ Հրապարակված նախագիծը Հողի և ջրի կոմիտեին տալիս է Կառավարությանը ենթակա մարմնի կարգավիճակ և ընդլայնում է դրա անվանումը, սակայն Ջրային օրենսգրքի առաջարկվող փոփոխությունը վերաբերում է միայն ջրային համակարգերի կառավարման մարմնի անվան ու ենթակայության ճշգրտմանը։ Այն չի փոփոխում Օրենսգրքի 10-րդ հոդվածով նախատեսված ջրային ռեսուրսների կառավարման և պահպանության մարմնի լիազորությունների հասցեատիրոջը։ Հետևաբար նոր մարմինը պատասխանատու է լինելու ջրային համակարգերի, ոռոգման, հողի և մելիորացիայի արդյունքների համար, բայց չի ունենալու ջրային պաշարի բաշխման ամենաուղղակի իրավական գործիքը՝ ջրօգտագործման թույլտվությունը։
Այսպիսի կառուցվածքը ստեղծում է իրավասություն–պատասխանատվություն անհամաչափություն։ Մի մարմինը չափում կամ պատվիրում է ջրի քանակական տվյալները, երկրորդը գնահատում ու թույլատրում է ջրառը, երրորդը կառավարում է ջրամբարներն ու ջրանցքները, իսկ հողային պահանջարկի մի մասը ձևավորվում է չորրորդ համակարգում։ Որևէ մարմին ամբողջությամբ պատասխանատու չէ սխալ հաշվարկված պաշարի, չափազանցված թույլտվությունների, փաստացի մատակարարման անհնարինության և հողային հետևանքների միասնական արդյունքի համար։
Նախագծի բովանդակային չափանիշը. Եթե մարմինը կոչվում է «Հողի և ջրի կոմիտե», ապա այն պետք է կառավարի ոչ միայն ջուրը տեղափոխող կառույցը, այլև այդ կառույցով բաշխվող բնական ռեսուրսի քանակական իրավունքը։ Հակառակ դեպքում «ջուր» բաղադրիչը մնում է առավելապես ենթակառուցվածքային, ոչ թե ռեսուրսային։
Ջրօգտագործման թույլտվությունը հանրային ջրային պաշարի բաշխման անհատական վարչական ակտ է։ Այն սահմանում է, թե ով, որ ջրային մարմնից, ինչ քանակով, ինչ ռեժիմով, ինչ նպատակով և ինչ ժամկետով կարող է ջուր վերցնել կամ օգտագործել։ Ուստի թույլտվություն տվող մարմինը պետք է ունենա ոչ միայն բնապահպանական սահմանափակումների մասին տեղեկություն, այլև ուղղակի պատասխանատվություն օգտագործելի պաշարի հաշվարկի, ավազանային ջրային հաշվեկշռի, գործող իրավունքների, սեզոնային պահանջարկի, ջրամբարների ռեժիմների և փաստացի բաշխման հնարավորության համար։ Թույլտվության գործառույթը Շրջակա միջավայրի նախարարությունից Կոմիտե տեղափոխելը իրավաչափ է, քանի որ Ջրային օրենսգիրքը ջրային ռեսուրսների կառավարման և պահպանության մարմինը սահմանում է որպես Կառավարության կողմից լիազորված մարմին և չի պահանջում, որ այն անպայման լինի նախարարություն։ Փոխանցման լեգիտիմությունը պետք է ապահովվի օրենքի ուղղակի փոփոխությամբ, այլ ոչ միայն Կոմիտեի կանոնադրությամբ։ Օրենսգրքում պետք է միանշանակ սահմանվեն նոր լիազոր մարմինը, դրա իրավասության նյութական սահմանները, ՇՄ նախարարության պարտադիր եզրակացությունը, տեսչական մարմնի անկախությունը և բողոքարկման ընթացակարգը։

